ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী দ্বিতীয় জাতীয় যুব সংসদ উৎসবের সমাপ্তি অনুষ্ঠানে বক্তব্য রেখেছেন
স্বামী বিবেকানন্দের প্রভাব আমাদের জাতীয় জীবনে আগের মতোই রয়েছে : প্রধানমন্ত্রী
যুবসম্প্রদায়কে রাজনীতিতে নিঃস্বার্থভাবে ও গঠনমূলকভাবে অবদান রাখার আহ্বান সামাজিক দুর্নীতির মূল কারণ রাজনীতিতে পরিবারতন্ত্র : প্রধানমন্ত্রী
নয়াদিল্লি, ১২ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে দ্বিতীয় জাতীয় যুব সংসদ উৎসবের সমাপ্তি অনুষ্ঠানে বক্তব্য রেখেছেন। সংসদের সেন্ট্রাল হলে আয়োজিত এই অনুষ্ঠানে প্রধানমন্ত্রী উৎসবে জাতীয় স্তরে ৩ জন বিজয়ীর বক্তব্য শুনেছেন। লোকসভার অধ্যক্ষ, কেন্দ্রীয় শিক্ষা মন্ত্রী এবং কেন্দ্রীয় যুব বিষয়ক ও ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী এই অনুষ্ঠানে উপস্থিত ছিলেন।
স্বামী বিবেকানন্দকে তাঁর জন্মবার্ষিকীতে স্মরণ করে প্রধানমন্ত্রী বলেছেন, সময়ের সঙ্গে আমাদের জাতীয় জীবনে স্বামী বিবেকানন্দের প্রভাব অব্যাহত রয়েছে। জাতীয়তাবাদ, দেশ গঠন এবং মানুষ ও বিশ্বকে তাঁর সেবা করার দর্শন আমাদের অনুপ্রাণিত করে। ব্যক্তিগতভাবে ও প্রাতিষ্ঠানিকভাবে স্বামীজীর অবদানের কথা উল্লেখ করে শ্রী মোদী বলেছেন, স্বামীজীর সংস্পর্শে যখনই কেউ আসতেন, তিনি একটি প্রতিষ্ঠান গড়ে তুলতেন। আর এইভাবে তাঁরা নতুন প্রতিষ্ঠান নির্মাতা গড়ে তুলতেন। ব্যক্তিগত স্তরে বিকাশের বিভিন্ন পর্যায় থেকে প্রতিষ্ঠান গড়ে তোলার এই উদ্যোগটি বিপরীতমুখীও হয়ে থাকে। ভারতের এটিই সবচেয়ে বড় শক্তি। প্রধানমন্ত্রী ব্যক্তিগত শিল্পোদ্যোগীদের সঙ্গে বৃহৎ সংস্থাগুলির যোগাযোগের প্রসঙ্গটি এখানে উল্লেখ করেছেন। সম্প্রতি জাতীয় শিক্ষা নীতিতে নমনীয়তা ও উদ্ভাবনমূলক শিক্ষার যে ব্যবস্থা করা হয়েছে যুবসম্প্রদায়কে তিনি সেই সুযোগ কাজে লাগাতে বলেছেন। আমরা চেষ্টা করছি, দেশের মধ্যে একটি ব্যবস্থা গড়ে তুলতে, যার অনুপস্থিতির জন্য যুবসম্প্রদায় বিদেশে পাড়ি দেন।
প্রধানমন্ত্রী জোর দিয়ে বলেছেন, দেশের ভিত্তি হিসাবে স্বামী বিবেকানন্দ আত্মপ্রত্যয়ী, উদার, ভয়হীন এবং সাহসী যুবসম্প্রদায়কে স্বীকৃতি দিয়েছেন। লোহার মতো শক্ত পেশী ও ইস্পাতের মতো স্নায়ুর সাহায্যে ব্যক্তিত্ব গঠন করতে সাহায্য করে। এর মধ্য দিয়ে আত্মবিশ্বাসী হওয়া যায়, যার সাহায্যে নেতৃত্বদান ও একসঙ্গে কাজ করার বিষয়ে স্বামীজী সকলের প্রতি আস্থা রাখার যে কথা বলতেন, তা বাস্তবায়িত হয়।
প্রধানমন্ত্রী রাজনীতিতে নিঃস্বার্থ ও গঠনমূলকভাবে অবদান রাখার জন্য যুবসম্প্রদায়কে আহ্বান জানিয়েছেন। তিনি বলেছেন, আজ সৎ মানুষরা কাজ করার সুযোগ পাচ্ছেন। এর ফলে, রাজনীতির বিভিন্ন অসাধু কাজকর্মের বিষয়ে যে পুরনো ধারণা ছিল, সেগুলি বদলানো সম্ভব হচ্ছে। তিনি বলেছেন, দুর্নীতি আজ মানুষের ওপর বোঝা হয়ে দাঁড়িয়েছে। যুবসম্প্রদায়কে পরিবারতন্ত্রের ব্যবস্থাকে উপড়ে ফেলার জন্য তিনি আহ্বান জানিয়েছেন। গণতান্ত্রিক ব্যবস্থায় পরিবারতান্ত্রিক রাজনীতি অদক্ষ ও একনায়কতন্ত্রকে প্রশ্রয় দেয়। কারণ, এই ধরণের মানুষরা পরিবারের রাজনীতি এবং রাজনীতির পরিবারকে রক্ষা করার চেষ্টা করে। “আজ, নামের পদবী ব্যবহার করে নির্বাচন জেতার দিন শেষ হয়েছে। কিন্তু, পরিবারতন্ত্রের রাজনীতির কিছু কুফল এখনও রয়ে গেছে … রাজনীতিতে পরিবারতন্ত্রের ফলে দেশের পরিবর্তে ব্যক্তি ও পরিবার অগ্রাধিকার পায়। ভারতের সামাজিক দুর্নীতির অন্যতম কারণ এটি”।
ভুজে ভূমিকম্পের পর পুনর্গঠনের কাজের কথা উল্লেখ করে প্রধানমন্ত্রী যুবসম্প্রদায়কে বলেছেন, সমাজ দুর্যোগের থেকে তার নিজের পথ তৈরি করার পদ্ধতি শিখতে পারে্, নিজের ভবিষ্যৎ গঠন করতে পারে। আর তাই, আজ ১৩০ কোটি ভারতবাসী নিজেরাই নিজেদের ভবিষ্যৎ তৈরি করছেন। প্রধানমন্ত্রী বলেছেন, আজকের যুবসম্প্রদায়ের প্রতিটি উদ্যোগ, উদ্ভাবন ও সততার শপথ নেওয়ার মাধ্যমে আমাদের দৃঢ় ভবিষ্যতের ভিত্তি গড়ে উঠেছে।
নারীওশিশুবিকাশমন্ত্রক
২০২০-র সেপ্টেম্বরে তৃতীয় রাষ্ট্রীয় পোষণ মাস উদযাপন
নতুনদিল্লি, ৬ই সেপ্টেম্বর, ২০২০
তৃতীয় রাষ্ট্রীয় পোষণ মাস সেপ্টেম্বর জুড়ে উদযাপিত হচ্ছে। ২০১৮ সালে মহিলা ও শিশু বিকাশ মন্ত্রকের উদ্যোগে পিএমস ওভাররিচিং স্কিম ফর হলিস্টিক নারিশমেন্ট বা সার্বিক পোষণ অভিযান শুরু হয়েছিল। জাতীয়, রাজ্য ও কেন্দ্রশাসিত অঞ্চলের বিভিন্ন দপ্তর ও মন্ত্রকের সহায়তায় প্রতি বছর সেপ্টেম্বর মাসে তৃণমূল স্তর পর্যন্ত এই অভিযান চালানো হয়। জনগণের অংশগ্রহণকে উৎসাহিত করে পোষণ অভিযানকে একটি জন আন্দোলনের রূপ দেওয়াই এর মূল উদ্দেশ্য, যাতে শিশু ও মহিলা সহ প্রত্যেকের জন্য সুস্বাস্থ্য ও পুষ্টিকর খাদ্য নিশ্চিত হয়।
প্রধানমন্ত্রী শ্রী নরেন্দ্র মোদী তাঁর জনপ্রিয় অনুষ্ঠান ‘মন কি বাত’-এর ৩০শে আগস্টের পর্বে আমাদের জীবনে পুষ্টির গুরুত্ব উল্লেখ করেছেন। গত কয়েক বছর ধরে পুষ্টি সপ্তাহ এবং পুষ্টি মাস বা পোষণ মাসে মূলত গ্রামাঞ্চলে জনসাধারণের অংশ গ্রহনের মধ্য দিয়ে সচেতনতার কর্মসূচী একটি জন আন্দোলনের রূপ নিয়েছে বলে তিনি জানিয়েছেন।
পোষণ মাস উদযাপনের পরিকল্পনা করার জন্য কেন্দ্রীয় নারী ও শিশুবিকাশ এবং বস্ত্র মন্ত্রী শ্রীমতী স্মৃতি জুবিন ইরানী ২৭শে আগস্ট একটি বৈঠক করেছিলেন , এই বৈঠকে দপ্তরের সচিব শ্রী রাম মোহন মিশ্রও উপস্থিত ছিলেন। বৈঠকে সব রাজ্য ও কেন্দ্রশাসিত অঞ্চলগুলির সঙ্গে তীব্র অপুষ্টিতে ভোগা শিশুদের শনাক্ত করা, পুষ্টি উদ্যান বা পোষণ বাটিকা তৈরি করা, শিশুদের দ্রুত স্তন্যপান করানো, কম বয়সী মহিলা ও শিশুদের রক্তাল্পতায় ভোগার সমস্যা দূর করার মত বিষয়গুলি নিয়ে আলোচনা হয়েছে।
বৈঠকে সংশ্লিষ্ট সকলে পোষণ মাস উদযাপন করার বিষয়ে তাঁদের অঙ্গীকার ব্যক্ত করেছেন। কোভিড-১৯ মহামারীর কারণে মন্ত্রক স্যোসাল মিডিয়া, পডকাস্ট সহ অন লাইনের মাধ্যমে নানা কর্মসূচী পালন করার প্রস্তাব দিয়েছে।
(CG/CB
সংস্কৃতিমন্ত্রক
কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল দিল্লীর লালকেল্লায় আজাদ হিন্দ সরকারের ৭৭ তম প্রতিষ্ঠা বার্ষিকীর স্মারক অনুষ্ঠানে যোগ দিয়েছেন
নয়াদিল্লী, ২১ অক্টোবর, ২০২০
কেন্দ্রীয় সংস্কৃতি ও পর্যটন প্রতিমন্ত্রী  শ্রী প্রহ্লাদ সিং প্যাটেল দিল্লীর লালকেল্লায় আজাদ হিন্দ সরকারের ৭৭ তম প্রতিষ্ঠা বার্ষিকীর স্মারক অনুষ্ঠানে যোগ দিয়েছেন।
মন্ত্রী, আজাদ হিন্দ সরকার গঠনের ৭৭তম বার্ষিকীতে দেশবাসীকে শুভেচ্ছা জানিয়েছেন। তিনি বলেছেন, নেতাজী সুভাষ চন্দ্র বসুর আত্মবলিদান ও নেতৃত্ব দানের বিষয়ে তরুণ প্রজন্মকে জানানোর প্রয়োজন। তিনি প্রধানমন্ত্রী নরেন্দ্র মোদীকে ধন্যবাদ জানিয়ে বলেছেন, তাঁর নেতৃত্বে দেশ সঠিক দিশায় এগোচ্ছে।
আগামী বছর স্বাধীনতা দিবসের ৭৫তম বর্ষ পূর্তি ছাড়াও সুভাষ চন্দ্র বসুরও ১২৫তম জন্ম বাষিকী। তিনি জানিয়েছেন দুটি অনুষ্ঠানই সংস্কৃতি মন্ত্রক আয়োজন করবে।
লালকেল্লার এই স্মারক অনুষ্ঠানে আজাদ হিন্দ বাহিনীর প্রাক্তন সৈনিক, নায়েক লালটি রামজি, সিপাই পরমানন্দ যাদব, অবসরপ্রাপ্ত মেজর জেনারেল জি ডি বক্সি সহ আইএনএ ট্রাস্টের নির্দেশক ব্রিগেডিয়ার চিকারা উপস্থিত ছিলেন। অনুষ্ঠানে নেতাজী সুভাষ চন্দ্র বসুর ভাইপোর নাতি শ্রী চন্দ্র কুমার বসুও যোগ দেন।
CG/CB/NS
(Visitor Counter : 81
প্রধানমন্ত্রীরদপ্তর
প্রধানমন্ত্রী ১২ই আগস্ট ‘আত্মনির্ভর নারীশক্তি সে সংবাদ’ কর্মসূচিতে অংশগ্রহণ করবেন
নয়াদিল্লী, ১১ই আগস্ট, ২০২১
প্রধানমন্ত্রী শ্রী নরেন্দ্র মোদী ১২ই আগস্ট বেলা ১২টা ৩০ মিনিটে ভিডিও কনফারেন্সের মাধ্যমে ‘আত্মনির্ভর নারীশক্তি সে সংবাদ’ কর্মসূচিতে যোগ দেবেন। তিনি দীনদয়াল অন্ত্যোদয় যোজনা- ন্যাশনাল রুরাল লাইভলিহুড মিশন -এর আওতায় স্বনির্ভর মহিলা গোষ্ঠীর সদস্যদের সঙ্গে এই অনুষ্ঠানে মতবিনিময় করবেন। এছাড়াও শ্রী মোদী দেশের বিভিন্ন প্রান্তে স্বনির্ভর মহিলা গোষ্ঠীর সদস্যদের সাফল্যের ঘটনাবলী সম্বলিত একটি পুস্তিকা প্রকাশ করবেন। এই পুস্তিকায় প্রান্তিক ও ক্ষুদ্র চাষের সঙ্গে যুক্ত মহিলাদের সাফল্যের কথা বিশেষ ভাবে উল্লেখ থাকবে।
প্রধানমন্ত্রী ৪ লক্ষ স্বনির্ভর গোষ্ঠীর জন্য ১,৬২৫ কোটি টাকা অর্থ সাহায্য হিসেবে বিতরণ করবেন। এছাড়াও খাদ্য প্রক্রিয়াকরণ শিল্প মন্ত্রকের প্রকল্পের আওতায় পিএমএফএমই  সঙ্গে যুক্ত ৭ হাজার ৫০০ স্বনির্ভর গোষ্ঠীর সদস্যদের প্রকল্প শুরু করার জন্য ২৫ কোটি টাকা এবং ৭৫টি কৃষিপণ্য উৎপাদক সংগঠনকে ৪ কোটি ১৩ লক্ষ টাকা বন্টন করবেন।
অনুষ্ঠানে কেন্দ্রীয় গ্রামোন্নয়ন ও পঞ্চায়েতীরাজ মন্ত্রী শ্রী গিরিরাজ সিং, গ্রামোন্নয়ন দপ্তরের দুই প্রতিমন্ত্রী স্বাধ্বী নিরঞ্জন জ্যোতি ও ফগ্গন সিং কুলস্তে, পঞ্চায়েতিরাজ দপ্তরের প্রতিমন্ত্রী শ্রী কপিল মোরেশ্বর পাটিল, কেন্দ্রীয় খাদ্য প্রক্রিয়াকরণ শিল্পমন্ত্রী শ্রী পশুপতি কুমার পরশ, দপ্তরের প্রতিমন্ত্রী শ্রী প্রহ্লাদ সিং প্যাটেল উপস্থিত থাকবেন।
ডিএওয়াই-এনআরএলএম
গ্রামাঞ্চলে দরিদ্র পরিবারগুলির সদসদ্যদের পর্যায়ক্রমে স্বনির্ভর গোষ্ঠীগুলির সঙ্গে যুক্ত করে তাদের আয়বৃদ্ধি ও জীবনের মানোন্নয়ন এবং অন্য জীবিকার সংস্থান করার উদ্দেশে ডিএওয়াই-এনআরএলএম শুরু করা হয়েছে। এই যোজনার আওতায় স্বনির্ভর গোষ্ঠীগুলির মহিলারা নিজেরাই নিজেদের প্রশিক্ষিত করেন। একাজে কৃষি সখী, পশু সখী, ব্যাঙ্ক সখী, বীমা সখী, ব্যাঙ্কিং করেসপনডেন্ট সখী হিসেবে কমিউনিটি রিসোর্স পার্সনের ভূমিকায় তারা কাজ করেন। স্বনির্ভর গোষ্ঠীর মহিলাদের ক্ষমতায়ণ নিশ্চিত করার পাশাপাশি তাদের মধ্যে সচেতনতা গড়ে তোলা এই প্রকল্পের অন্যতম উদ্দেশ্য। মূলত গার্হস্থ হিংসা প্রতিরোধ, নারীশিক্ষা, লিঙ্গ বৈষম্য দূরীকরণ, পুষ্টি, স্বাস্থ্য ও শৌচালয়ের মতো বিষয় নিয়ে মহিলাদের এই প্রকল্পের মাধ্যমে সচেতন করা হয়।
CG/CB/NS
(
তথ্যওসম্প্রচারমন্ত্রক
উপরাষ্ট্রপতি শ্রী এম ভেঙ্কাইয়া নাইডু ৬৭ তম জাতীয় চলচ্চিত্র পুরস্কার প্রদান করেছেন
নতুন দিল্লি, ২৫ অক্টোবর, ২০২১
উপরাষ্ট্রপতি শ্রী এম ভেঙ্কাইয়া নাইডু আজ দাদাসাহেব ফালকে পুরস্কার সহ ২০১৯ সালের জন্য বিভিন্ন বিভাগে ৬৭ তম জাতীয় চলচ্চিত্র পুরস্কার প্রদান করেছেন। অনুষ্ঠানে কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর, প্রতিমন্ত্রী ডঃ এল মুরুগান, মন্ত্রকের সচিব শ্রী অপূর্ব চন্দ্র, জুরি চেয়ারপার্সন এবং অন্যান্য বিশিষ্ট ব্যক্তিবর্গ উপস্থিত ছিলেন।
জনপ্রিয় অভিনেতা শ্রী রজনী কান্ত'কে দাদাসাহেব ফালকে পুরস্কার এবং বিভিন্ন ভাষায় চলচ্চিত্র অভিনেতা-অভিনেত্রীদের জাতীয় পুরস্কার প্রদানের পর উপরাষ্ট্রপতি বলেন, চলচ্চিত্র একটি উচ্চতর উদ্দেশ্য বহন করে। চলচ্চিত্রকে অবশ্যই সামাজিক, নৈতিকতা এবং ন্যায়পরায়ণের বার্তাবাহক হওয়া উচিত। তিনি বলেন, চলচ্চিত্রের উচিত হিংসাকে তুলে ধরা থেকে বিরত থাকা। তবে, চলচ্চিত্রের মাধ্যমে সামাজিক শত্রুদের বিরুদ্ধে সমাজের কণ্ঠস্বরকে তুলে ধরা প্রয়োজন।
শ্রী নাইডু আরও জানান, একটি ভালো চলচ্চিত্রের অবশ্যই হৃদয় ও মনকে স্পর্শ করে যাওয়ার ক্ষমতা রয়েছে। তিনি জানান, চলচ্চিত্র হলো বিশ্বের সবচেয়ে সস্তা বিনোদন মাধ্যম। তিনি এই মাধ্যমকে মানুষ, সমাজ ও জাতির উন্নয়নে ব্যবহারের জন্য চলচ্চিত্র নির্মাতা এবং শিল্পীদের কাছে আহ্বান জানান।
ইতিবাচক এবং সুখানুভবের জন্য চলচ্চিত্রের প্রয়োজনীয়তার ওপর জোর দিয়ে উপরাষ্ট্রপতি বলেন, "আমাদের অভিজ্ঞতা বলে চলচ্চিত্র একটি দীর্ঘস্থায়ী বার্তার ছাপ রাখে"। বিনোদনের পাশাপাশি চলচ্চিত্রেরও জ্ঞান প্রদানের ক্ষমতা রয়েছে।
অনুষ্ঠানের ভাষণে কেন্দ্রীয় মন্ত্রী শ্রী অনুরাগ সিং ঠাকুর জানান যে, বিনোদন ক্ষেত্রে সমাজের সকল শ্রেণীর জন্য সমানভাবে প্রবেশাধিকার থাকা উচিত। সরকার ধনী ও দরিদ্র উভয়ের জন্যই কোভিড-১৯ টিকা সজহলভ্য করেছে। একইভাবে ধনী ও দরিদ্র উভয়েরই বিনোদন ক্ষেত্রে সমান অধিকার থাকা দরকার। তিনি চলচ্চিত্র শিল্পকে একযোগে গ্রামীণ ও প্রত্যন্ত অঞ্চলের দর্শকদের কাছে পৌঁছে দেওয়ার উপায় খুঁজে বের করার আহ্বান জানান।
কেন্দ্রীয় মন্ত্রী আরও জানান, ভারতের স্বাধীনতার ৭৫ বছরের স্মরণে দেশের ৭৫ জন তরুণ সৃজনশীল মানসিকতার ব্যক্তিত্বদের জন্য একটি বিশেষ প্লাটফর্ম দেওয়া হয়েছে। ৫২ তম ভারতীয় আন্তর্জাতিক চলচ্চিত্র উৎসবে বিশ্ব মঞ্চের সামনে এই ৭৫ জন প্রতিভাবান তরুণ প্রতিভা প্রদর্শনেক সুযোগ পাবেন। সারা দেশের অপেশাদার চলচ্চিত্র নির্মাতা এবং চলচ্চিত্র প্রেমীদের এই প্রতিযোগিতায় অংশ নেওয়ার জন্য আহ্বান জানান তিনি।
২০১৯ সালে সেরা নন ফিচার ফিল্মের জন্য পুরস্কার দেওয়া হয়েছে শ্রী হেমন্ত গাবা প্রযোজিত এবং পরিচালিত অ্যান ইঞ্জিনিয়ার্ড ড্রিম  ছবিটিকে। সেরা ফিচার ফিল্ম হিসেবে পুরস্কার পেয়েছে শ্রী প্রিয়দর্শন পরিচালিত মালয়ালাম ছবি মরাক্কর - আরবিক্কাদালিন্তে - সিমহাম ছবিটি।
শ্রেষ্ঠ ফিচার ফিল্মের জন্য জাতীয় সংহতি ক্ষেত্রে নার্গিস দত্ত পুরস্কার পেয়েছে মারাঠা ছবি তাজমহল। শ্রেষ্ঠ অভিনেতার পুরস্কার পেয়েছেন শ্রী ধনুশ এবং শ্রী মনোজ বাজপেয়ী। হিন্দি ছবি মণিকর্ণিকা - দ্য কুইন অফ ঝাঁসি এবং পাঙ্গা ছবিতে অভিনয়ের জন্য সেরা অভিনেত্রীর পুরস্কার পেয়েছেন কঙ্গনা রানাওয়াত। তারকাখচিত এই পুরস্কার প্রদান অনুষ্ঠানে শ্রী বিজয়া সেতুপতি, শ্রীমতী পল্লবী যোশী, শ্রী বি প্রাকের মতো প্রতিভাবান অভিনেতা অভিনেত্রীদের স্বীকৃতিও জানানো হয়।
CG/SS/SKD/
(Visitor Counter : 114
শিল্পওবাণিজ্যমন্ত্রক
নেটওয়ার্ক প্ল্যানিং গ্রুপ-এর ২০-তম বৈঠক
নতুন দিল্লি, ০৯ জুন, ২০২২
নতুন দিল্লির উদ্যোগ ভবনে ৮ই জুন, ২০২২-এ নেটওয়ার্ক প্ল্যানিং গ্রুপ এনপিজি,র ২০-তম সভা অনুষ্ঠিত হয়। এতে সভাপতিত্ব করেন লজিস্টিক ডিভিশন, ডিপি আইআইটির বিশেষ সচিব শ্রী অমৃত লাল মীনা। বিভিন্ন মন্ত্রক ও বিভাগ এবং নীতি আয়োগের সদস্যরা বৈঠকে উপস্থিত ছিলেন। এই বৈঠকে প্রধানমন্ত্রী গতিশক্তি সম্পর্কিত বিভিন্ন বিষয় নিয়ে আলোচনা করা হয়।
টেলিযোগাযোগ বিভাগের সাম্প্রতিক চালু হওয়া গতি শক্তির সঞ্চার পোর্টালটির প্রশংসা করে বৈঠকে বলা হয়েছে, ৩৬ টি রাজ্য এবং কেন্দ্রশাসিত অঞ্চল গুলিকে এই পোর্টালে অন্তর্ভুক্ত করা হয়েছে। এটি যাতে জাতীয় মাস্টারপ্ল্যান হিসেবে গণ্য হয় সে সম্পর্কে আলোকপাত করা হয়।
মাল্টি মোডাল পরিকাঠামোর দিকে নজর দিয়ে রেল মন্ত্রক খুব শীঘ্রই একশটি কার্গো টার্মিনাল তৈরি করবে যা সড়ক এবং বন্দর গুলির সঙ্গে সহজে সংযোগ রক্ষা করবে।
এদিনের বৈঠকে বিশেষ সচিব আন্তঃমন্ত্রক পরিকল্পনা এবং সমন্বয়কে একীভূত করার লক্ষ্যে জাতীয় মাস্টারপ্ল্যান পোর্টাল যে ভূমিকা পালন করে তাও উল্লেখ করেন। এই পোর্টালটিতে নিয়মিতভাবে প্রকল্পগুলি আপডেট করার জন্য অনুরোধ করা হয়।
নেটওয়ার্ক প্ল্যানিং গ্রুপের মাধ্যমে আটটি মন্ত্রক ও বিভাগ সমন্বিত পরিকল্পনা গুলি কিভাবে বাস্তবায়ন করবে সে সম্পর্কে সিদ্ধান্ত গ্রহণ করে।
CG/SB
(Visitor Counter : 101
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরোন্নয়ন মন্ত্রক বর্জ্য পদার্থ থেকে খেলনা তৈরির এক অনন্য প্রতিযোগিতা ‘স্বচ্ছ টয়কাথন’এর সূচনা করবে
নয়াদিল্লি, ২৫ সেপ্টেম্বর, ২০২২
বিশ্বের দ্বিতীয় জনবহুল রাষ্ট্র ভারতের মোট জনসংখ্যার অর্ধেকের বয়স ২৫এর কম। দেশের দ্রুত অর্থনৈতিক প্রবৃদ্ধি, মানুষের আয় বৃদ্ধি এবং তরুণ প্রজন্মের উদ্ভাবনমূলক ক্ষমতার কারনে খেলনার চাহিদা ক্রমবর্ধমান।
আবার একই সঙ্গে দেশজুড়ে বিভিন্ন সামগ্রীর ব্যবহারের ধরন ক্রমশ বদলাচ্ছে, অন্যদিকে ই-কমার্সের মাধ্যমে ব্যবসা-বাণিজ্য বাড়ছে। এই প্রেক্ষিতে মাথাপিছু বর্জ্য পদার্থের পরিমানও বিগত দশকে বৃদ্ধি পেয়েছে। এরফলে পৌরসভাগুলির জন্য বর্জ্য ব্যবস্থাপনা একটি নতুন চ্যালেঞ্জ হয়ে দাঁড়িয়েছে। এই প্রেক্ষাপটে ২০২৬ সালের মধ্যে শহরাঞ্চলকে জঞ্জাল মুক্ত করার উদ্দেশ্যে প্রধানমন্ত্রী শ্রী নরেন্দ্র মোদী ২০২১এর পয়লা অক্টোবর দ্বিতীয় পর্বের স্বচ্ছ ভারত মিশনের সূচনা করেন।
ভারতের খেলনা শিল্পকে উৎসাহিত করার জন্য এবং দেশকে আন্তর্জাতিক স্তরে খেলনার ভান্ডার হিসেবে প্রতিষ্ঠিত করতে শিল্পোৎসাহ এবং অভ্যন্তরীণ বাণিজ্য দপ্তর ১৪টি কেন্দ্রীয় মন্ত্রকের সঙ্গে যৌথভাবে ২০২০র খেলনার জন্য জাতীয় স্তরের পরিকল্পনা౼ ন্যাশনাল অ্যাকশন প্ল্যান ফর টয়েজ -এর সূচনা করেছে।
দেশজুড়ে খেলনার চাহিদা বৃদ্ধি এবং ক্রমবর্ধমান কঠিন বর্জ্য পদার্থের সমস্যার বিষয়দুটি বিবেচনা করে বর্জ্য পদার্থের সাহায্যে খেলনা তৈরি করার জন্য দ্বিতীয় পর্যায়ের স্বচ্ছ ভারত মিশন এবং এনএপিটি যৌথভাবে স্বচ্ছ টয়কাথনের পরিকল্পনা করেছে। এই প্রতিযোগিতায় শুকনো বর্জ্য পদার্থের সাহায্যে ব্যক্তি বিশেষ অথবা যে কোন গোষ্ঠী খেলনা তৈরির উদ্যোগে সামিল হবেন। এ ক্ষেত্রে খেলনার সুরক্ষার দিকটি বিশেষ গুরুত্ব পাবে। গান্ধীনগর আইআইটি-র সেন্টার ফর ক্রিয়েটিভ লার্নিং এই প্রক্রিয়ার অন্যতম অংশীদার।
গত ১৭ সেপ্টেম্বর সেবা দিবসে দেশজুড়ে পক্ষকালব্যাপী যে স্বচ্ছ অমৃত মহোৎসবের সূচনা হয়েছে তারই অঙ্গ হিসেবে এই প্রতিযোগিতার আয়োজন করা হবে। মাই গভ পোর্টালের মাধ্যমে প্রতিযোগিতায় অংশ নেওয়া যাবে। ২৬ সেপ্টেম্বর সকাল ১০.৩০ মিনিটে আবাসন ও নগরোন্নয়ন মন্ত্রকের সচিব স্বচ্ছ টয়কাথনের সূচনা করবেন। পুরো প্রতিযোগিতাটি bit.ly/3r1OaIE ওয়েবসাইটে দেখা যাবে।
PG/CB/NS
(Visitor Counter : 64
প্রধানমন্ত্রীরদপ্তর
প্রধানমন্ত্রী আগামী ১৮ ডিসেম্বর শাহজানহানপুরে গঙ্গা এক্সপ্রেসওয়ের ভিত্তিপ্রস্তর স্থাপন করবেন
নতুন দিল্লি, ১৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ১৮ ডিসেম্বর দুপুর ১টায় উত্তরপ্রদেশের শাহজাহানপুরে গঙ্গা এক্সপ্রেসওয়ের ভিত্তিপ্রস্তর স্থাপন করবেন।
সারা দেশে দ্রুত গতির যোগাযোগ ব্যবস্থাপনা গড়ে তোলার জন্য প্রধানমন্ত্রীর দৃষ্টিভঙ্গির সঙ্গে সামঞ্জস্য বজায় রেখে এই এক্সপ্রেসওয়ে গড়ে তোলা হবে। ৩৬ হাজার ২০০ কোটি টাকা ব্যয়ে ৫৯৪ কিলোমিটার দীর্ঘ ৬ লেনের এই এক্সপ্রেসওয়েটি নির্মিত হবে। মিরাটের বিজৌলি গ্রামের কাছ থেকে শুরু হওয়া এই এক্সপ্রেসওয়েটি প্রয়াগরাজের জুদাপুর ডান্ডু গ্রাম পর্যন্ত প্রসারিত হবে। এটি মিরাট, হাপুর, বুলান্দশহর, আমরোহা, সম্বল, বুদাউন, শাহজাহানপুর, হারদোই, উন্নাও, রায়বেরেলি, প্রতাপগড় এবং প্রয়াগরাজের মধ্য দিয়ে যাবে। এর কাজ শেষ হলে এটি উত্তরপ্রদেশের দীর্ঘতম এক্সপ্রেসওয়ে হয়ে উঠবে, যা রাজ্যের পূর্ব ও পশ্চিমাঞ্চলকে যুক্ত করবে। শাহজাহানপুরের এক্সপ্রেসওয়েতে বিমান বাহিনীর বিমানের জরুরি ওঠা-নামার জন্য একটি ৩.৫ কিলোমিটার দীর্ঘ এয়ার স্ট্রিপ তৈরি করা হবে। এক্সপ্রেসওয়ের পাশে একটি শিল্প করিডোর নির্মাণেরও প্রস্তাব দেওয়া হয়েছে।
এক্সপ্রেসওয়েটি শিল্পো উন্নয়ন, বাণিজ্য, কৃষি, পর্যটন সহ একাধিক ক্ষেত্রে সাহায্য করবে। এটি সংশ্লিষ্ট অঞ্চলের আর্থ-সামাজিক উন্নয়নেও উৎসাহ যোগাবে।
CG/SS/SKD/
(
স্বাস্থ্যওপরিবারকল্যাণমন্ত্রক
১৯৩তম দিনে কোভিড – ১৯ টিকাকরণের সর্বশেষ তথ্য
ভারতে মোট কোভিড – ১৯ টিকার ৪৪ কোটি ৫৮ লক্ষেরও বেশি ডোজ দেওয়া হয়েছে
আজ সন্ধ্যে ৭টা পর্যন্ত ৩৬ লক্ষ ৮৭ হাজারের বেশি টিকার ডোজ দেওয়া হয়েছে
এপর্যন্ত ১৪ থেকে ৪৪ বছর বয়সীদের মধ্যে ১৫ কোটি ১১ লক্ষের বেশি টিকার ডোজ দেওয়া হয়েছে
নতুন দিল্লি, ২৭শে জুলাই, ২০২১
ভারতে আজ সন্ধ্যে ৭টা পর্যন্ত পাওয়া হিসেব অনুযায়ী মোট ৪৪,৫৮,৩৯,৬৯৯ টি টিকার ডোজ দেওয়া হয়েছে। কোভিড – ১৯ টিকাকরণ অভিযানের নতুন পর্যায় ২১ শে জুন থেকে শুরু হয়েছে। আজ ৩৬,৮৭,২৩৯ জন টিকার ডোজ নিয়েছেন।
টিকাকরণ অভিযানের এই পর্বে আজ ১৮ থেকে ৪৪ বছর বয়সীদের মধ্যে ১৭,৭১,৫৪১ জন প্রথম ডোজ এবং ২,৬৯,৪২১ জন দ্বিতীয় ডোজ পেয়েছেন আর দেশে এপর্যন্ত ৩৭টি রাজ্য ও কেন্দ্রশাসিত অঞ্চলে ১৪,৪৩,০৮,৫৭১ জন প্রথম ডোজ এবং ৬৮,৭২,৭৭৯ জন দ্বিতীয় ডোজ পেয়েছেন। ১৮ থেকে ৪৪ বছর বয়সীদের মধ্যে ১ কোটির বেশি টিকার ডোজ দেওয়া হয়েছে౼ গুজরাট, মধ্যপ্রদেশ, মহারাষ্ট্র, রাজস্থান এবং উত্তরপ্রদেশে। এই বয়সী নাগরিকদের মধ্যে ১০ লক্ষের বেশি প্রথম ডোজ পেয়েছেন - অন্ধ্রপ্রদেশ, আসাম, ছত্তিশগড়, দিল্লি, হরিয়ানা, ঝাড়খন্ড, কেরালা, তেলেঙ্গানা, হিমাচল প্রদেশ, ওডিশা, পাঞ্জাব, উত্তরাখন্ড এবং পশ্চিমবঙ্গে।
১৮ থেকে ৪৪ বছর বয়সীদের মধ্যে আন্দামান ও নিকোবর দ্বীপপুঞ্জে প্রথম ডোজ পেয়েছেন ৮৫,৮৯৬ জন এবং দ্বিতীয় ডোজ পেয়েছেন ১১১ জন। আসামে প্রথম ডোজ পেয়েছেন, ৪২,১৮,৪১৫ জন আর দ্বিতীয় ডোজ পেয়েছেন ১,৬৩,৬১৪ জন। ত্রিপুরায় প্রথম ডোজ পেয়েছেন, ১০,৮৪,০৫৭ জন আর দ্বিতীয় ডোজ পেয়েছেন ১৯,৬৭৬ জন। পশ্চিমবঙ্গে প্রথম ডোজ পেয়েছেন, ৬৫,৫৭,০৪৮ জন আর দ্বিতীয় ডোজ পেয়েছেন, ৪,৫১,৫১১ জন।
CG/CB/SFS
(Visitor Counter : 132
সংস্কৃতিমন্ত্রক
রাষ্ট্রীয় অভিলেখাগার নেতাজী সুভাষ চন্দ্র বসুর মহাফেজখানায় ৩০৩ টি ফাইলের ডিজিটাইজেশন করেছে- শ্রী প্রহ্লাদ সিং প্যাটেল
নয়াদিল্লি, ২৬ জুন, ২০১৯
রাষ্ট্রীয় অভিলেখাগার বা ন্যাশনাল আর্কাইভ অফ ইন্ডিয়া তাদের ওয়েবসাইটে বিভিন্ন ফাইলে তথ্য আপলোড করে চলেছে। ইতিমধ্যেই ব্যক্তিগত তথ্য সংক্রান্ত ১১ লক্ষ পাতার ডিজিটাল সংরক্ষণের কাজ সম্পন্ন হয়েছে। ১৯ লক্ষ ৮০ হাজার পাতা তথ্যের ডিজিটাল সংরক্ষণের প্রক্রিয়া চলছে। এগুলির মাইক্রো ফিল্মে সংরক্ষণের কাজ শেষ হয়েছে। মহাফেজখানায় থাকা নেতাজী সুভাষ চন্দ্র বসুর ৩০৩ টি ফাইলের তথ্য প্রকাশ করা হয়েছে। এগুলি http://www.netajipapers.gov.in এই ওয়েবসাইটে পাওয়া যাবে। ন্যাশনাল আর্কাইভ ২ হাজার ৩১৯টি মাইক্রোফিস শিটের ১ লক্ষ ১০ হাজার ৪৪টি ডিজিটাল ছবি এবং ১২৯টি মাইক্রো ফিল্মের রোল থেকে গুরুত্বপূর্ণ এবং দুষ্প্রাপ্য ১ লক্ষ ৬০ হাজার ৭৩১টি ডিজিটাল ছবি প্রকাশ করেছে। ২০১৮-১৯ অর্থবর্ষে এরজন্য বাজেট বরাদ্দ করা হয়েছিল ৪ হাজার ৭৪৮ লক্ষ টাকারও বেশি। এরমধ্যে ৪ হাজার ১৮৩ লক্ষ টাকার বেশি ব্যয় হয়েছে। কেন্দ্রীয় সংস্কৃতি এবং পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল ২৫ জুন রাজ্যসভায় এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 105
প্রধানমন্ত্রীরদপ্তর
বিহারের মোতিহারিতে ইট ভাটায় এক দুর্ঘটনাজনিত কারণে জীবনহানির ঘটনায় শোকপ্রকাশ প্রধানমন্ত্রীর
পিএমএলআরএফ থেকে এককালীন অর্থ সাহায্যের ঘোষণা
নয়াদিল্লি, ২৪ ডিসেম্বর, ২০২২
বিহারের মোতিহারিতে এক ইট ভাটায় দুর্ঘটনা জনিত কারণে জীবনহানির ঘটনায় গভীর শোকপ্রকাশ করেছেন প্রধানমন্ত্রী শ্রী নরেন্দ্র মোদী।
নিহতদের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে প্রধানমন্ত্রী জাতীয় ত্রাণ তহবিল  থেকে এককালীন অর্থ সাহায্যের কথা ঘোষণা করেছেন প্রধানমন্ত্রী।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে;
“মোতিহারিতে ইট ভাটায় এক দুর্ঘটনা জনিত কারনে জীবনহানির ঘটনায় দুঃখিত। শোকাহত পরিবারগুলিকে সমবেদনা জানাই। আহতদের দ্রুত আরোগ্যের প্রার্থনা করছি। প্রতি নিহতের নিকটাত্মীয়কে পিএমএলআরএফ থেকে ২ লক্ষ টাকা এককালীন অর্থ সাহায্য দেওয়া হবে। দুর্ঘটনায় আহতদের দেওয়া হবে ৫০ হাজার টাকা করে: PM @narendramodi”।
(PG/AB/ NS
জলশক্তি মন্ত্রক
পশ্চিমবঙ্গকে প্রযুক্তিগত সহায়তা এবং ২০২৩-২৪ সালের মধ্যে প্রত্যেক বাড়িতে নল বাহিত জল সরবরাহের জন্য ‘জাতীয় জল জীবন মিশন’ – এর একটি দল রাজ্য সফরে এসেছে
নয়াদিল্লি, ০৭ জানুয়ারি, ২০২১
জাতীয় জল জীবন মিশনের ৮ সদস্যের একটি দল গত ৫ তারিখ থেকে পশ্চিমবঙ্গ সফর করছে। জল জীবন মিশনের আওতায় রাজ্যকে কারিগরি সহায়তা দেওয়ার জন্য তাদের ৪ দিনের এই সফর। সফরকালে এই কর্মসূচি বাস্তবায়নের সময় বিভিন্ন সমস্যা চিহ্নিত করে সেগুলি সমাধানে সহায়তা করাও প্রতিনিধি দলের উদ্দেশ্য।
প্রতিনিধি দলটি পূর্ব ও পশ্চিম মেদিনীপুর, নদীয়া, মুর্শিদাবাদ, বীরভূম, বাঁকুড়া, পূর্ব ও পশ্চিম বর্ধমান সফর করছে। দলের সদস্যরা জল সরবরাহ প্রকল্পে যুক্ত তৃণমূল স্তরের আধিকারিক, গ্রাম পঞ্চায়েত প্রধান, গ্রাম জল ও পয়ঃনিষ্কাশন কমিটির  সদস্য এবং এই প্রকল্পের উপভোক্তাদের সঙ্গে মতবিনিময় করছেন। তাঁরা জেলা, জল ও পয়:নিষ্কাশন মিশনের চেয়ারপার্সনের সঙ্গে বৈঠক করছেন। জেলা কালেক্টর পদাধিকার বলে এই মিশনের চেয়ারপার্সন। বৈঠকে প্রকল্প রূপায়ণের বিষয়ে বিস্তারিত তথ্য জানানোর পাশাপাশি, কিভাবে এই প্রকল্পকে দ্রুত বাস্তবায়িত করা যায়, তা নিয়ে আলোচনা হয়েছে।
পশ্চিমবঙ্গ ২০২৪ সালের মধ্যে গ্রামাঞ্চলের প্রতিটি বাড়িতে নল বাহিত জল সরবরাহ করতে উদ্যোগী হয়েছে। জল মিশনের আওতায় কেন্দ্রীয় এই প্রকল্পে রাজ্যকে সাহায্য করতে সরকার অঙ্গীকারবদ্ধ। এর আগে গত মাসেও ৪ জন সদস্যের আরেকটি দল কারিগরি সহায়তার জন্য রাজ্য সফর করেছিল।
পশ্চিমবঙ্গের গ্রামাঞ্চলে ১.৬৩ কোটি বাড়ি রয়েছে, যার মধ্যে ৭.৬১ লক্ষ বাড়িতে জল সংযোগ পৌঁছে দেওয়া হয়েছে। ২০২৩-২৪ সালের মধ্যে বাকি বাড়িগুলিতেও জল সংযোগ পৌঁছে দেওয়ার উদ্যোগ নেওয়া হয়েছে। জাতীয় জল জীবন মিশনের কাজ রাজ্যে পুরোদমে চলছে। ২০২০-২১ অর্থবর্ষে কেন্দ্রের ২ হাজার ৭৬০ কোটি ৭৬ লক্ষ টাকা রাজ্যকে দেওয়ার অঙ্গীকার করা হয়েছে। এর মধ্যে আগের বছরের খরচ না হওয়া ১ হাজার ১৪৬ কোটি ৫৮ লক্ষ টাকাও রয়েছে। পশ্চিমবঙ্গে জল জীবন মিশনের আওতায় রাজ্য সরকারের অংশের টাকার সঙ্গে কেন্দ্রের তহবিল যোগ করলে মোট ৫ হাজার ৭৭০ কোটি টাকার তহবিলের সংস্থান রয়েছে।
পশ্চিমবঙ্গ পঞ্চদশ অর্থ কমিশন থেকে পঞ্চায়েতগুলির জন্য ৪ হাজার ৪১২ কোটি টাকা পাবে। এর মধ্যে ৫০ শতাংশ অর্থ ব্যয় করতে হবে জল ও পয়ঃনিষ্কাশন ব্যবস্থায়। এমজিনারেগা, জল জীবন মিশন, এসবিএম , পঞ্চদশ অর্থ কমিশনের পিআরআই – এর জন্য তহবিল, জেলা খনিজ উন্নয়ন পর্ষদ, ক্যাম্পা, কর্পোরেট সামাজিক দায়বদ্ধতা তহবিল, স্থানীয় উন্নয়ন তহবিল থেকে প্রাপ্ত অর্থ জল সংরক্ষণের কাজে ব্যবহার করা হবে। এখানে পানীয় জলের চাহিদা পূরণ করা হবে।
জল জীবন মিশন গ্রামাঞ্চলের মানুষের জীবনযাত্রার পরিবর্তন ঘটায়। নিয়মিত ও দীর্ঘমেয়াদী ভিত্তিতে বাড়ি বাড়ি নলের মাধ্যমে জল পৌঁছে দেওয়ার এই উদ্যোগ সহযোগিতামূলক ফেডারালিজমের উদাহরণ। সহজ জীবনযাত্রা এবং মহিলা ও নাবালিকাদের কষ্ট এর ফলে লাঘব হচ্ছে। সাম্য ও সমন্বয়ের মাধ্যমে সকলের কাছে এই পরিষেবা পৌঁছে দেওয়া এই কর্মসূচির অঙ্গ।
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৮ কোটি ১৫ লক্ষের বেশি টিকার ডোজ রয়েছে
নয়াদিল্লী, ১০ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৮ কোটি ১৫ লক্ষ ৯৪ হাজার ৯৯৫টি টিকার ডোজ হাতে রয়েছে।
CG/SS/NS
(Visitor Counter : 84
গ্রামোন্নয়নমন্ত্রক
প্রধানমন্ত্রী শ্রী নরেন্দ্র মোদীর আগামী ২০শে জুন গরীব কল্যাণ রোজগার অভিযানের সূচনার প্রাক্কালে একটি সাংবাদিক সম্মেলন
নতুন দিল্লি, ১৮ জুন, ২০২০
প্রধানমন্ত্রী শ্রী নরেন্দ্র মোদী আগামী ২০শে জুন গরীব কল্যাণ রোজগার অভিযানের সূচনা করবেন। এর প্রাক্কালে আজ একটি সাংবাদিক সম্মেলন অনুষ্ঠিত হয়। কেন্দ্রীয় অর্থমন্ত্রী শ্রীমতী নির্মলা সীতারমণ এই সম্মেলনে বলেন, দেশের সর্বত্র পুরুষ এবং মহিলা নির্বিশেষে পরিযায়ী শ্রমিকরা বিপুল সংখ্যায় কোভিড লকডাউনের কারণে তাঁদের গ্রামে ফিরে এসেছেন। রাজ্য সরকারগুলির সঙ্গে কেন্দ্র একযোগে যেসব জেলায় এই সব পরিযায়ী শ্রমিকরা বিপুল সংখ্যায় ফিরে এসেছেন সেরকম ১১৬টি জেলাকে চিহ্নিত করেছে। বিহার, উত্তরপ্রদেশ, মধ্যপ্রদেশ, রাজস্থান, ঝাড়খণ্ড ও ওড়িশা – এই ৬টি রাজ্যে ওই ১১৬টি জেলা ছড়িয়ে রয়েছে। এদের মধ্যে ২৭টি উচ্চাকাঙ্খী জেলাও আছে।
শ্রীমতী সীতারমণ বলেন, কেন্দ্র সংশ্লিষ্ট রাজ্যগুলির সঙ্গে একযোগে এই সব পরিযায়ী শ্রমিকদের দক্ষতার বিষয়গুলি শনাক্ত করেছে। এর ওপর ভিত্তি করে আগামী চার মাস কেন্দ্র গরীব কল্যাণ রোজগার অভিযানের মাধ্যমে ফিরে আসা পরিযায়ী শ্রমিক ও গ্রামের মানুষের ক্ষমতায়ণ এবং কর্মসংস্থানের সুযোগ করে দেবে।
এবিষয়ে বিস্তারিত জানিয়ে কেন্দ্রীয় অর্থমন্ত্রী বলেন, প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ২০শে জুন বেলা ১১টায় এই প্রকল্পের সূচনা করবেন। বিহারের খাগারিয়া জেলার বেলদৌর ব্লকের তেলিহার গ্রামে এই প্রকল্প শুরু হবে। বিশেষ গুরুত্ব দিয়ে ১২৫ দিন ধরে এই অভিযান চালানো হবে। পরিযায়ী শ্রমিকদের কর্ম সংস্থানের সুযোগ সৃষ্টি করতে ২৫ রকমের কাজের ব্যবস্থা করা হবে এবং ভারতের গ্রামাঞ্চলের পরিকাঠামোও তৈরি করা হবে। এর জন্য ৫০ হাজার কোটি টাকার তহবিল গঠন করা হয়েছে।
গ্রামোন্নয়ন, পঞ্চায়েতীরাজ, সড়ক পরিবহণ ও মহাসড়ক, খনি, পানীয় জল ও পয়ঃনিষ্কাষণ, পরিবেশ, রেল, পেট্রোলিয়াম ও প্রাকৃতিক গ্যাস, নতুন ও পুণর্নবীকরণযোগ্য জ্বালানী, সীমান্ত সড়ক, টেলিকম ও কৃষি౼ ১২টি বিভিন্ন মন্ত্রক বা দপ্তরের যৌথ প্রয়াসে এই কর্মসূচী রূপায়িত হবে।
(CG/CB/SKD
প্রধানমন্ত্রীরদপ্তর
মন্ত্রী পরিষদের বৈঠকে পৌরোহিত্য করেছেন প্রধানমন্ত্রী
নয়াদিল্লি, ০৩ জুলাই, ২০২৩
প্রধানমন্ত্রী শ্রী নরেন্দ্র মোদী মন্ত্রী পরিষদের একটি বৈঠকে আজ পৌরোহিত্য করেছেন।
এক ট্যুইট বার্তায় প্রধানমন্ত্রী বলেছেন, “মন্ত্রী পরিষদের সদস্যদের সঙ্গে একটি ফলপ্রসূ আলোচনা হয়েছে, যেখানে আমরা নীতি সংক্রান্ত বিভিন্ন বিষয় নিয়ে মতবিনিময় করেছি”।
CG/CB/SB……04_JULY_2023...……..
(